8. Revidering af kvalitetsstandard for ledsagelse (Åben)
Tidl. politisk behandling BY, 27.10.20, pkt. 5
Forventet sagsgang
SS-U, ØK, BY
Lovgrundlag
Serviceloven § 97
SAGENS INDHOLD
Byrådet skal i denne sag tage stilling til revideret kvalitetsstandard for ledsagelse på handicap- og 
psykiatriområdet samt svar til Ankestyrelsen vedr. udtalelse om ledsagelse.
Kvalitetsstandarden beskriver det serviceniveau, som Byrådet inden for de lovgivningsmæssige rammer 
fastlægger for ledsagelse på handicap- og psykiatriområdet. Beskrivelserne af indhold, omfang og 
udførelse af de kommunale ydelser skal bidrage til at skabe sammenhæng mellem serviceniveau, afsatte 
ressourcer, afgørelser og levering af støtte.
Kvalitetsstandarden blev senest godkendt af Byrådet i oktober 2020. Den foreslåede ændring i 
kvalitetsstandarden vedrører praksis for anmodning om ledsagelse på søn- og helligdage. Denne ændres 
på baggrund af en sag, som Dansk Blindesamfund har indbragt for Ankestyrelsen. Ankestyrelsens udtalelse 
af 25. november 2020 er vedlagt som bilag.
Ankestyrelsen vurderer, at Favrskov Kommune har handlet i strid med lovgivningen ved at stille et generelt 
krav om, at ledsagelse på søn- og helligdage kræver forudgående aftale. 
Ankestyrelsen vurderer dog også, at der efter en konkret og individuel vurdering kan gives afslag på 
ledsagelse til aktiviteter på søn- og helligdage, hvis aktiviteten uden gene for borgeren lige så godt kan 
placeres på en hverdag.
VURDERING
Social og Sundhed vurderer, at kommunen med den reviderede kvalitetsstandard imødekommer 
Ankestyrelsens udtalelse ved at ændre følgende i kvalitetsstandarden for ledsagelse: 
Sætningen ”Såfremt du har behov for ledsagelse om søndagen eller på helligdage, kan dette kun ske efter 
forudgående aftale”, fjernes. I stedet tilføjes samme sted: ”Ved bevilling af ledsagerordningen vil vi sammen 
med dig tage stilling til, på hvilke tidspunkter ledsagelsen bedst kan ske ud fra dine konkrete forhold”.
Endvidere indsættes der i afsnittet om ”Opfølgning” en passus om, at der ved den løbende opfølgning på 
hjælpen også tages stilling til, om hjælpen leveres de dage, hvor borgeren har behov for ledsagelse.
Kvalitetsstandarden med fremhævede ændringsforslag samt Favrskov Kommunes svar til Ankestyrelsen 
er vedlagt som bilag.
ØKONOMI
Der er ingen økonomiske konsekvenser.
INDSTILLING
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Camilla Larsen 
Olivia Nørgaard (tinj)
Direktøren for Social og Sundhed indstiller til Byrådet:
1.
At Kvalitetsstandard for ledsagelse og svar til Ankestyrelsen godkendes.
BESLUTNING
Social- og Sundhedsudvalget, 2. marts 2021:
Fraværende: Silje Jacobsen.
Indstilles godkendt.
Økonomiudvalget, 16. marts 2021:
Fraværende: Ingen.
Indstilles godkendt.  
Byrådet, 23. marts 2021:
Fraværende: Ingen.
Godkendt.
Bilag
1.
Kvalitetsstandard for ledsagelse (2415913)
2.
Ankestyrelsens udtalelse af 25. november 2020 (2391648)
3.
Brev med svar til Ankestyrelsen (2388802)
